(3)

točka 21.A.3A se nadomesti z naslednjim: „21.A.3A Sistem poročanja (a) Brez poseganja v Uredbo (EU) št. 376/2014 Evropskega parlamenta in Sveta (*1) ter njene delegirane in izvedbene akte vse fizične ali pravne osebe, ki so zaprosile za certifikat tipa, certifikat tipa z omejitvami, dodatni certifikat tipa, dovoljenje po odredbi o evropskem tehničnem standardu (ETSO), odobritev projekta velikega popravila ali katero koli drugo ustrezno odobritev, za katero se šteje, da je bila izdana v skladu s to uredbo: 1. vzpostavijo in vzdržujejo sistem za zbiranje, preiskovanje in analiziranje poročil o dogodkih, da se ugotovijo škodljivi trendi ali odpravijo pomanjkljivosti ter izpišejo dogodki, katerih sporočanje je obvezno v skladu s točko 3, in dogodki, o katerih se poroča prostovoljno. Če je glavni kraj poslovanja v državi članici, se lahko za izpolnjevanje zahtev iz Uredbe (EU) št. 376/2014 Evropskega parlamenta in Sveta ter njenih izvedbenih aktov in Uredbe (EU) 2018/1139 ter njenih delegiranih in izvedbenih aktov vzpostavi en sam sistem. Sistem poročanja vključuje: (i) poročila in informacije v zvezi z napakami, motnjami v delovanju, okvarami ali drugimi dogodki, ki bi lahko škodljivo vplivali ali škodljivo vplivajo na stalno plovnost proizvoda, dela ali naprave, za katero velja certifikat tipa, certifikat tipa z omejitvami, dodatni certifikat tipa, dovoljenje ETSO, odobritev projekta velikega popravila ali katera koli druga ustrezna odobritev, za katero se šteje, da je bila izdana v skladu s to uredbo; (ii) napake, skorajšnje dogodke in nevarnosti, ki ne spadajo pod točko (i); 2. znanim upravljavcem proizvoda, dela ali naprave in na zahtevo kateri koli osebi, pooblaščeni na podlagi drugih izvedbenih ali delegiranih aktov, dajo na voljo informacije o sistemu, vzpostavljenem v skladu s točko 1, ter o tem, kako zagotoviti poročila in informacije v zvezi z napakami, motnjami v delovanju, okvarami ali drugimi dogodki iz točke 1(i); 3. agenciji poročajo o vsaki njim znani napaki, motnji v delovanju, okvari ali drugem dogodku, ki je povezan s proizvodom, delom ali napravo, za katero velja certifikat tipa, certifikat tipa z omejitvami, dodatni certifikat tipa, dovoljenje ETSO, odobritev projekta velikega popravila ali katera koli druga ustrezna odobritev, za katero se šteje, da je bila izdana v skladu s to uredbo, in posledica katerega bi lahko bile ali so nevarne razmere. (b) Brez poseganja v Uredbo (EU) št. 376/2014 Evropskega parlamenta in Sveta ter njene delegirane in izvedbene akte vsaka fizična ali pravna oseba, ki ima ali je zaprosila za potrdilo o odobritvi proizvodne organizacije na podlagi poddela G tega oddelka ali ki proizvaja proizvod, del ali napravo na podlagi poddela F tega oddelka: 1. vzpostavi in vzdržuje sistem za zbiranje in ocenjevanje poročil o dogodkih, vključno s poročili o napakah, skorajšnjih dogodkih in nevarnostih, da se ugotovijo škodljivi trendi ali odpravijo pomanjkljivosti ter izpišejo dogodki, katerih sporočanje je obvezno v skladu s točkama 2 in 3, ter dogodki, o katerih se poroča prostovoljno. Za organizacije, ki imajo glavni kraj poslovanja v državi članici, se lahko za izpolnjevanje zahtev iz Uredbe (EU) št. 376/2014 Evropskega parlamenta in Sveta ter njenih izvedbenih aktov in Uredbe (EU) 2018/1139 ter njenih delegiranih in izvedbenih aktov vzpostavi en sam sistem; 2. poroča odgovornemu nosilcu odobritve projekta o vseh primerih, ko je proizvodna organizacija sprostila proizvode, dele ali naprave in so bila naknadno ugotovljena morebitna odstopanja od veljavnih projektnih podatkov, ter skupaj z nosilcem odobritve projekta razišče tista odstopanja, ki bi lahko privedla do nevarnih razmer; 3. pristojnemu organu odgovorne države članice v skladu s točko 21.1 in agenciji poroča o odstopanjih, ki so bila ugotovljena v skladu s točko 21.A.3A(b)2 in ki bi lahko privedla do nevarnih razmer; 4. če ima proizvodna organizacija za drugo proizvodno organizacijo vlogo dobavitelja, tej drugi organizaciji prav tako poroča o vseh primerih, ko je v to organizacijo sprostila proizvode, dele ali naprave in so bila pozneje ugotovljena morebitna odstopanja od veljavnih projektnih podatkov. (c) Brez poseganja v Uredbo (EU) št. 376/2014 Evropskega parlamenta in Sveta ter njene delegirane in izvedbene akte vsaka fizična ali pravna oseba pri poročanju v skladu s točkami (a)(3), (b)(2), (b)(3) in (b)(4) ustrezno varuje zaupnost osebe, ki poroča, in oseb, navedenih v poročilu. (d) Brez poseganja v Uredbo (EU) št. 376/2014 Evropskega parlamenta in Sveta ter njene delegirane in izvedbene akte vsaka fizična ali pravna oseba pripravi poročila iz točk (a)(3) in (b)(3) v obliki in na način, ki ju določi agencija oziroma pristojni organ, ter jih pošlje takoj, ko je to izvedljivo, v vsakem primeru pa najpozneje 72 ur po tem, ko je fizična ali pravna oseba ugotovila, da lahko dogodek privede do morebitnih nevarnih razmer, razen če tega ne more storiti zaradi izjemnih okoliščin. (e) Brez poseganja v Uredbo (EU) št. 376/2014 Evropskega parlamenta in Sveta ter njene delegirane in izvedbene akte v primeru, če je dogodek, o katerem se poroča v skladu s točko (a)(3) ali točko (b)(3), rezultat pomanjkljivosti v projektu ali pomanjkljivosti pri proizvodnji, bodisi nosilec certifikata tipa, certifikata tipa z omejitvami, dodatnega certifikata tipa, odobritve projekta velikega popravila, dovoljenja ETSO ali katere koli druge ustrezne odobritve, za katero se šteje, da je bila izdana v skladu s to uredbo, bodisi proizvodna organizacija, kot je ustrezno, razišče razlog za pomanjkljivost ter pristojnemu organu odgovorne države članice v skladu s točko 21.1 in agenciji sporoči rezultate svoje preiskave ter vse ukrepe, ki jih namerava izvesti ali jih predlaga za odpravo te pomanjkljivosti. (f) Če pristojni organ ugotovi, da je za odpravo pomanjkljivosti treba ukrepati, bodisi nosilec certifikata tipa, certifikata tipa z omejitvami, dodatnega certifikata tipa, odobritve projekta velikega popravila, dovoljenja ETSO ali katere koli druge ustrezne odobritve, za katero se šteje, da je bila izdana na podlagi te uredbe, bodisi proizvodna organizacija, kot je ustrezno, pristojnemu organu na njegovo zahtevo pošlje ustrezne podatke. (*1) Uredba (EU) št. 376/2014 Evropskega parlamenta in Sveta z dne 3. aprila 2014 o poročanju, analizi in spremljanju dogodkov v civilnem letalstvu, spremembi Uredbe (EU) št. 996/2010 Evropskega parlamenta in Sveta ter razveljavitvi Direktive 2003/42/ES Evropskega parlamenta in Sveta in uredb Komisije (ES) št. 1321/2007 in (ES) št. 1330/2007 (UL L 122, 24.4.2014, str. 18).“;"